paragraph_text: Humit je mineral iz grupe nezosilikata, kemijske formule <tt>(Mg,Fe)<sub>7</sub>(SiO<sub>4</sub>)<sub>3</sub>(F,OH)<sub>2</sub></tt>. Kristalizira u rompskom kristalnom sustavu, proziran je, staklastog sjaja i blijedožute, smeđe do narančaste boje. Kristali su mu kratkoprizmatični do zaobljeni, s brojnim terminalnim plohama, a mogu narasti i do 1 cm. Ima slabu kalavost, tvrdoća mu je 6, a gustoća 3.2 do 3.3.